வெள்கிடும் மகுடம் சாய்க்கும்; வெடிபடச் சிரிக்கும்; மீட்டும் உள்கிடும்; 'இதுவும்தான் ஓர் ஓங்கு அறமோ?' என்று உன்னும், முள்கிடும் குழியில் புக்க மூரி வெங் களி நல் யானை தொள்கொடும் கிடந்தது என்ன, துயர் உழந்து அழிந்து சோர்வான். 81 எதிரில் தோன்றிய இராமனை வாலி இகழ்ந்து பேசுதல் 'இறை திறம்பினனால்; என்னே, இழிந்துளோர் இயற்கை! என்னின், முறை திறம்பினனால்' என்று மொழிகின்ற முகத்தான் முன்னர், மறை திறம்பாத வாய்மை மன்னர்க்கு மனுவில் சொல்லும்